'Sy chorys keintyssagh, ta ny killagyn covestey. Ta unnanee yn-rheynn ayns caghlaaghyn strooh gientynagh, beggan gollrish keintyssyn. Ta daa chillag ass daa stroo gientynagh covestey myr killag diploidagh. Ta'n killag diploidagh soo stiagh killagyn amoebagh elley as lheie ad. T'eh taaley troggal boalley kellaloyshagh mygeayrt y mysh; ta'n strughtoor shoh ny macroheane[noa] (macrocyst). Çheusthie jeh'n vacroheane, ta'n killag foawragh rheynn liorish meiosis ayns daa chillag as çhaglym noa dy yienntagyn oc. T'adsyn gaarheynn liorish mitosis dys ymmodee sporragyn haploidagh ta goll er skeaylley magh. T'ad gaase dys amoebae as toshiaghey y corys bea ass y noa.